tomron87/hebrew-wikipedia-sentences-corpus huggingface dataset:
הבלדה התפרסמה במרוצת הזמן, והולחנה על ידי מלחינים רבים, פעמים אחדות כליד.
הגרסה המוכרת ביותר היא זו של שוברט.
גרסאות נוספות הן של יוהאן פרידריך רייכרט בן המאה ה-18 ושל קארל לווה, בן גילו של שוברט.
בטהובן עשה ניסיון להלחין את הבלדה אך חזר בו ולא פרסם את עבודתו.
שוברט הלחין את השיר לקול סולו ולפסנתר בשנת 1815. הוא ערך שלושה תיקונים לפני שפרסם את הגרסה הרביעית בשנת 1821 כאופוס 1 (אוטו אריך דויטש קטלג את השיר כמספר 328 ברשימת יצירותיו של שוברט).
הליד בוצע לראשונה בקונצרט פרטי בווינה ב-1 בדצמבר 1820. הבכורה הפומבית נערכה ב-7 במרץ 1821 בקֶרנטנֶרטוֹר בווינה.
ארבע הדמויות בשיר - המספר, האב, הבן ושר היער - מושרות בדרך כלל על ידי זמר אחד.
שוברט מיקם כל דמות במנעד קולי שונה ועם ניואנסים קצביים משלה.
המספר במנעד האמצעי בסולם מינורי.
האב במנעד הנמוך ושר הן בסולם מינורי והן במג'ורי.
הבן במנעד גבוה, שר בסולם מינורי המייצג את פחדו.
שר היער שר בסולם מג'ורי מלווה בארפג'י עולים ויורדים.
דמות חמישית, הסוס, נרמזת בשלשות מהירות על ידי הפסנתר לאורך כל השיר, מחקה פעימות פרסה.
הליד מתחיל בשלשות מהירות של הפסנתר על מנת ליצור תחושת דחיפות בדימוי דהירתו של הסוס.
בינתיים הבס מוסיף נושא אימה לקטע.
מוטיבים אלה ממשיכים לאורך כל הדרך.
כל אחד מתחנוניו של הבן הופך להיות חזק, גבוה, ודק יותר מהקודמים.
לקראת סוף היצירה המוזיקה מואצת, כפי שהאב מנסה בצורה נואשת לדרבן את הסוס שלו לדהור מהר יותר, ולאחר מכן מאיטה, כאשר הוא מגיע.
הפסנתר עוצר לפני הסיום לפני שהוא מסיים בקדנציה דרמטית.
הליד נחשב מאתגר לביצע בשל המנעד הקולי הנדרש מהסולן כמו גם הליווי הקשה הכוללת נגינה של אקורדים ואוקטבות במהירות כדי ליצור דרמה ודחיפות.
השיר עובד לפסנתר סולו על ידי פרנץ ליסט והליווי בפסנתר תוזמר על ידי הקטור ברליוז.
ישנו גם עיבוד לכינור סולו על ידי היינריך וילהלם ארנסט.
הביצוע המפורסם ביותר הוא של זמר הבריטון דיטריך פישר-דיסקאו והפסנתרן ג'רלד מור.
אחד מכתב היד של היצירה שמור בספרייה והמוזיאון על שם מורגן (The Morgan Library & Museum) בניו יורק.
בשנת 1815 שלח שוברט בן ה-18 את הלחן לגתה, אולם הלה כלל לא טרח לענות לו.
סיבה אפשרית לכך היא שלתפיסתו האסתטית, הלחן מתוחכם מדי ועל כן מסיט את תשומת הלב מהמילים והתוכן.
שר הייט הייתה מחנכת מינית ופמיניסטית גרמנייה ילידת ארצות הברית.
עבודתה כסקסולוגית התמקדה בעיקר במיניות נשית.
הייט התבססה על מחקרים ביולוגיים בנושא מין של מאסטרס וג'ונסון ואלפרד קינסי.
עבודותיה התכתבו פוליטית, תאורטית ופסיכולוגית עם התנועה הפמיניסטית של שנות ה-70 של המאה ה-20. מ"דוח הייט: מחקר על מיניות האישה" נמכרו יותר מ-50 מיליון עותקים.
הייט נולדה כשירלי דיאנה גרגורי בסנט ג'וזף, מיזורי, לפול ושירלי הרט גרגורי (Shirley Hurt).
מאוחר יותר, היא בחרה לשאת את שם המשפחה של אביה החורג, ריימונד הייט.
הייט סיימה תואר שני בהיסטוריה, באוניברסיטת פלורידה ב-1967. לאחר מכן היא עברה לניו-יורק, התקבלה ללימודי דוקטורט באוניברסיטת קולומביה בהיסטוריה חברתית, אך לא השלימה את הלימודים.
בזמן לימודיה באוניברסיטה, היא דגמנה בפרסומת פרובוקטיבית למכונת כתיבה על מנת לשלם את שכר הלימוד אבל כאשר קראה את הכיתוב במודעה "המכונה כל כך חכמה, שהיא [הכתבנית] לא חייבת להיות", הצטרפה למחאה הפמיניסטית כנגד הפרסומת שהיא הופיעה בה.
הייט לימדה באוניברסיטת ניהון (טוקיו, יפן), ב-Chongqing University בסין, ו-Maimonides University מיאמי ביץ', פלורידה, ארצות הברית.
הייט חקרה כיצד נשים מתייחסות לחוויה המיניות שלהן ולמשמעות שהן נותנות לה.
הייט ביקשה מ-3,000 נשים לדווח על פעילותן המינית - יחסי מין עם אדם נוסף או אוננות.
המחקר כלל ציטוטים ותיאורים של נשים על החוויות המיניות שלהן.
מחקרה הוביל למסקנה כי 70% מהנשים לא חוות אורגזמות נרתיקיות בזמן יחסי מין אבל מסוגלות להגיע לאורגזמה בקלות יחסית באמצעות אוננות או גירויים ישירים של הדגדגן.
הייט ביקרה את מאסטרס וג'ונסון על שילוב של תפיסות תרבותיות רווחות בנושא התנהגות מינית במחקר שלהם, מבלי לבחון אותם באור ביקורתי.
לדוגמה, ההנחה הרווחת, שבעת חדירה לנרתיק נוצר גירוי מספיק של הדגדגן שמוביל לאורגזמה, ועל כן אישה שלא מגיעה לאורגזמה באמצעות חדירה סובלת מבעיות בתפקוד המיני.
הייט הכירה במקום המרכזי של קינסי, מסטר וג'ונסון במחקר על מין אך היא טענה שהחברה צריכה להכיר בהבניה האישית והתרבותית של מיניות; על מנת שהמחקר בנושא יהיה רלוונטי הוא צריך להתקיים גם מחוץ למעבדה.
היא טענה, שמחקר העוסק במיניות של נשים ומתמקד רק באורגזמה בזמן יחסי מין הוא שגוי ומניח שזוהי הדרך השכיחה והרצויה אצל נשים להגיע לאורגזמה, דבר שהמחקר שלה הפריך.
הייט אספה אלפי שאלונים שמולאו בצורה אנונימית והם שימשו כמסגרת לפיתוח הרעיוני על יחסם של בני האדם למגדר ולמיניות.
המסקנות אליהן הגיעה נתקלו בחשדנות גם בגלל המתודולוגיה שבחרה.
העדר נתוני הרקע של האנשים שמילאו את השאלונים עורר חששות לגבי המסקנות שהייט הגיעה אליהן והאם ניתן להכליל אותן על כלל האוכלוסייה.
בסקרים בנושאים רגישים כגון התנהגות מינית, רבים מהנשאלים בוחרים לא למלא את השאלון ועל כן הדגימה מוטה.
מנקודת מבט סטטיסטית, המסקנות הנגזרות לא מייצגות את הדעות של האוכלוסייה הנחקרת.
תומכי הייט טענו להגנת המחקר כי מחקרה התבסס על תשובותיהן של נשים שונות לעומת מחקרים קודמים שהסיקו מסקנות על מיניות נשים מתוך ניסיונן של נשים העוסקות בזנות או בהסתמך על ניסויים במעבדה.
שיטות המחקר של הייט היוו קרקע לדיון פורה על מתודולוגיות מחקר בנושא מיניות.
ב-1985 נישאה לפסנתרן הגרמני פרידריך הוריקי (Friedrich Höricke), הצעיר ממנה ב-19 שנים.
הייט ויתרה על אזרחותה האמריקאית ב-1995, לדבריה בשל ההתקפות האישיות שספגה בארצות הברית בשל עבודתה.
זמן קצר לאחר מכן קיבלה אזרחות גרמנית.
הזוג התגרש בשנת 1999. היא התחתנה בשנית בשנת 2012 עם פול סאליבן.
הם נדדו באירופה והתיישבו בסופו של דבר בטוטנהאם שבצפון לונדון.
היא נפטרה בשנת 2020 ממחלה נוירולוגית ניוונית (Corticobasal Degeneration).
דוח הייט: מחקר על מיניות האישה (כותר 1977)
גברים טובים גברים רעים ושאר מאהבים (אור עם 1990)
נשים ואהבה: מהפכה בהתהוותה (מקסוול-מקמילן-כתר 1991)
סקס, עבודה ועסקים (מודן 2003)
שר החוץ של רוסיה הוא ראש משרד החוץ של רוסיה, הגוף המנהל את מדיניות החוץ הרוסית.
שר החוץ אחראי לניהול ענייני החוץ ומדיניות החוץ של הפדרציה הרוסית, מוסר תשובות לפניות הציבור, על מינוי, התקשרות והנחיה של צירים וקונסולים של רוסיה ועל ניהול משא ומתן עם מדינות אחרות.
בנוסף הוא אחראי על יחסי המדינה עם מדינות חבר העמים וקידום האינטרסים הרוסיים בחו"ל.
במשך שנים נחשב תפקיד שר החוץ לתפקיד החשוב ביותר הן בתקופת האימפריה הרוסית כאשר במקביל לכהונתו כשר חוץ כיהן גם כקנצלר האימפריה הרוסית והן בתקופת ברית המועצות, כאשר לשר החוץ הסובייטי נודעה השפעה רבה.
ב-9 במרץ 2004 מונה סרגיי לברוב לתפקיד והוא נחשב לשר הוותיק ביותר בממשלת רוסיה.
שר החוץ של רוסיה הוא שר ממשלתי העומד בראש משרד החוץ ותפקידו הוא לייצג את ממשלת רוסיה בעולם וליישם את מדיניות החוץ שמתווה על ידה.
מאחר שנשיא המדינה הוא הגורם המרכזי שקובע את מדיניות החוץ, נתפס שר החוץ כמי שמייצג אותו אישית, במיוחד בעת שזה נפגש עם שרים וראשי מדינות זרים.
שר החוץ נדרש להיות דמות ייצוגית בתחומי המדינה ומחוצה לה ובתור מי שנחשב לדיפלומט הבכיר והראשון של רוסיה הוא מרבה לייצג את המדינה ועמדותיה בכנסים, פגישות אישיות ופגישות פסגה, שבהם נוכחים אישים בכירים מעצבי מדיניות ודעת קהל.
שר החוץ הוא אחד התפקידים המשפיעים במדינה והיו כאלה שכיהנו בתפקיד שר החוץ ולאחר מכן כיהנו גם כראש ממשלת רוסיה בתקופה אחרת בחייהם, כדוגמת יבגני פרימקוב.
"שר היער - מחווה למישל טרונייה" (1985–1986) היא סדרת הדפסים מאת האמן הישראלי יגאל תומרקין.
סדרת ההדפסים "שר היער", המונה כ-12 עבודות, הודפסה בשנים 1985–1986 במרכז ברסטון לגרפיקה במהדורה של 20 עותקים (כ"א).
תומרקין יצר את ההדפסים תוך צירוף פלטות שונות, חלקן חתוכות ומכופפות, שנוצרו בטכניקה של תחריט יבש ותצריב צילומי.
כמו כן הוסיף לרוב ההדפסים דימוי של סרגל עשוי עץ.
בחלק מן ההדפסים אף נעשה שימוש בהדפס רשת ובעיפרון חשמלי.
העבודות מהוות תגובה לספרו של הסופר הצרפתי מישל טורנייה, שראה אור בעברית בשנת 1982. ספרו של טרונייה מתאר אנרכיסט ושבוי מלחמה צרפתי בתקופת מלחמת העולם השנייה.
שמו של הספר קשור אל השיר "שר היער" (1782) מאת יוהאן וולפגנג פון גתה, המתארת רכיבה לילית של אב עם בנו.
במהלך הרכיבה רואה הבן את דמותו של שר היער, ייצור מיסטי, ההורג אותו בסיומו של המסע הלילי.
תומרקין משתמש בשלושה מוטיבים עיקריים בסדרה: תיאור האב הרוכב עם בנו, ראש של אייל צלוב וכן תצלומים של גרמניה הנאצית ושל השואה.
סגנון ההדפסים אופייני ליצירתו של תומרקין והוא מאופיין בקומפוזיציה קולאז'ת ובשימוש בחללים נגטיבים.
שר הטבעות: טבעות הכוח היא סדרת טלוויזיה אמריקאית, מסוגת דרמה ופנטזיה, אשר נוצרה על ידי צמד המפיקים ג'יי.ד.
פיין ופטריק מק'יי עבור שירות הסטרימינג פריים וידאו מבית אמזון.
הסדרה מבוססת על ספריו של ג'.ר.ר.
הסדרה הופקה על ידי אולפני אמזון בשיתוף פעולה עם עיזבון טולקין (Tolkien Estate and Trust), הוצאת הספרים HarperCollins ואולפני New Line Cinema.
אמזון רכשה את זכויות ההפקה בנובמבר 2017 בעלות 250 מיליון דולר.
בסך הכל השקיעה אמזון בסדרה כמיליארד דולר, מה שהפך אותה להפקת סדרת הטלוויזיה היקרה בהיסטוריה.
פיין ומ'קיי נשכרו לפתח את הסדרה ביולי 2018. צילומי הסדרה החלו בפברואר 2020 באוקלנד, ניו זילנד, אחרי שמשא ומתן בין ממשלת ניו זילנד ואולפני אמזון איפשר להפיק את הסדרה באותם מיקומים שבהם נערכה הפקת טרילוגיית סרטי שר הטבעות.
ההפקה נעצרה במרץ 2020 בעקבות התפרצות נגיף הקורונה בניו זילנד, אך חודשה ב-28 בספטמבר 2020 ובסופו של דבר הצילומים הושלמו בדצמבר 2020.
העונה הראשונה יצאה לסטרימינג ב-1 בספטמבר 2022 והסתיימה ב-14 באוקטובר 2022. עם עלייתה, זו סדרת "שר הטבעות" הראשונה המדובבת לעברית.
העונה השנייה יצאה לסטרימינג ב-29 באוגוסט 2024. בפברואר 2025 הסדרה חודשה לעונה שלישית.
עונה פרקים תאריכי היציאה לסטרימינג הפרק הראשון הפרק האחרון 1 8 1 בספטמבר 2022 14 באוקטובר 2022 2 8 29 באוגוסט 2024 3 באוקטובר 2024
הסדרה מתרחשת בעידן השני (עידן נומנור) של הארץ התיכונה ותגולל אירועים המתרחשים אלפי שנים לפני תחילת אחוות הטבעת ואירועי ההוביט.
הסדרה מתחילה בתקופה של שלום יחסי ומכסה את כל האירועים המרכזיים של העידן השני של הארץ התיכונה כמו חישול טבעות הכוח, עלייתו של אדון האופל סאורון, נפילת ממלכת האי נומנור והברית האחרונה בין האלפים לבני האדם.
לאחר ששר האופל מורגות' הובס בידי האלפים, משרתו הראשי סאורון נעלם והאלפית גלדריאל יוצאת למצוא אותו משום שהוא הרג את אחיה פינרוד.
גלדריאל מוצאת מבצר נטוש בשממה הצפונית של פורודוויית' הנושא את חותמו של סאורון.
חברי החוליה בפיקודה מתעקשים שהם יחזרו לבירת האלפים לינדון, שם המלך הגבוה גיל-גלאד מכריז על סיום המלחמה נגד כוחותיו של מורגות'.
הוא מעניק לגלדריאל וללוחמיה את הכבוד להפליג לוואלינור שם יוכלו לחיות חיי נצח בשלום.
בדרום הארץ התיכונה, משמר אלפים מאבטח את הנתיבים אל כפרי בני האדם כדי ללכוד את אחרוני בני בריתו של מורגות'.
האלף ארונדיר מפתח מערכת יחסים קרובה עם בת האדם ברונווין, חרף חוסר הסכמתם של חבריה בכפר טירהרד.
יחד הם מגלים שהכפר השכן הורדרן נהרס, בעוד בנה של ברונווין תיאו מוצא חרב שבורה הנושאת את חותמו של סאורון.
ליד ואלינור, גלדריאל בוחרת לחזור ולהמשיך בחיפושים אחר סאורון, תוך כדי קפיצה מהספינה לים סנדרינג.
במקביל, שתיים מבנות ההרפוטים, נורי ברנדיפוט ופופי פרודפלו, מגלים אדם זר בתוך מכתש שנוצר ממטאור נופל.
בשחייה חזרה לארץ התיכונה, גלדריאל נתקלת ברפסודה עם ניצולים אנושיים מספינה טרופה.
הם מותקפים על ידי מפלצת ים ורק אחד שורד, הלבראנד מארצות הדרום, שמסביר שהוא נמלט מפני אורקים.
הוא וגלדריאל עובדים יחד כדי לשרוד את הסערה.
נורי ופופי שומרים על הזר בסוד מפני בני הרפוט האחרים ונותנים לו אוכל ומחסה.
הוא לא דובר את שפתם אבל משתמש בגחליליות ובקסם לכאורה כדי לציין שהוא מחפש קבוצת כוכבים שנורי לא מזהה.
ארונדיר חוקר מנהרות מתחת להורדרן ונלכד.
ברונווין חוזרת לכפר שלה, טירהרד, שם אורק תוקף אותה ואת תיאו.
הם הורגים אותו ומשתמשים בראשו כהוכחה לסכנה כדי לשכנע את שאר אנשי הכפר, כולל ולדרג בעל בית המרזח, לעזוב.
גיל-גלאד שולח את האלף למחצה אלרונד לסייע לקלברימבור, יוצר האלפים הגדול, אשר מתכנן לבנות נפחייה חדשה וחזקה.
אלרונד מציע להם לבקש עזרה מהגמדאים, והולך לחברו הנסיך דורין בקְהָזָד-דוּם.
דורין כועס שאלרונד לא ביקר בשני העשורים הקודמים, אבל אשתו דיסה משכנעת אותו לשמוע את הצעתו של אלרונד.
גלאדריאל והלבראנד נאספים על ידי ספינה שמפקדה הוא אלנדיל, שלוקח אותם לנומנור, ממלכת איים הנשלטת על ידי בני אדם.
היחסים בין האי לאלפים נעשו מתוחים והמלכה יורשת העצר מיריאל דוחה את בקשתה של גלדריאל לעלות על ספינה חזרה לארץ התיכונה.
גלדריאל מבקרת בהיכל הספר של נומנור עם אלנדיל ומגלה שהחותם של סאורון הוא למעשה מפה של ארצות הדרום שבה מתוכננת ממלכה חדשה לכוחות הרשע.
היא גם לומדת שהלבראנד, שנכלא לאחר שנלחם בכמה נומנורים, הוא מלך ארצות הדרום.
בזמן שבני הרפוט מתכוננים להגירה העונתית שלהם, הזר מתגלה בזמן שהוא מנסה לקרוא כמה מפות כוכבים.
הוא בא איתם כשהם נודדים ודוחף את העגלה של נורי מכיוון שאביה הפצוע אינו מסוגל לכך.
ארונדיר נתפס על ידי אורקים ונלקח למחנה בנייה שחופר מעברים תת-קרקעיים כדי שהאורקים יוכלו לנוע במהלך היום.
גם ידידיו האלפים נתפסים והם נהרגים במהלך ניסיון בריחה.
לאחר הרג ווארג, ארונדיר נלקח למנהיג אורקים בשם אדאר, שהאלפים משערים שהוא אחד משמותיו של סאורון.
למיריאל יש חלום על הרס גלי הגאות של נומנור.
יועץ המלך פראזון מעודד מחלוקת בין בני נומנור והאלפים.
הלבראנד מייעץ במניפולטיביות לגלדריאל ואז לפראזון.
מיריאל מראה לגלדריאל את חזון ההרס של נומנור בפלנטיר.
גלדריאל משכנעת את מיריאל לנהל מלחמה נגד האורקים בארצות הדרום וההכנות למלחמה מתחילות.
איסילדור וחבריו מסולקים ממשמר הים אבל אז מצטרפים למאמץ המלחמתי.
אדאר נראה כאלף מצולק מימי הקדם והוא משחרר את ארונדיר כדי לתת הצעת כניעה לתושבי הכפר של טירהרד המחפשים מקלט במגדל אוסטירית', ששימש כמגדל השמירה של האלפים.
בעל בית המרזח של טירהרד, ולדרג, מציג את עצמו בפני תיאו כמשרתו של סאורון והאורקים מתבשרים שהחפץ העתיק של החרב השבורה, אותו חיפשו, נמצא כעת באוסטירית'.
הגמדים מוצאים בחפירותיהם את מתכת מיתריל ושומרים זאת בסוד, אך אלרונד מגלה את קיומו של המכרה.
החפירה מסוכנת מאוד לכרייה וכמה גמדים נהרגים בתהליך.
המלך דורין השלישי שולח את הנסיך דורין לגלות מה זוממים האלפים מלינדון.
בעודו מגן על נורי מפני להקת זאבים, השימוש של הזר בקסם פוגע בזרועו שלו.
בזמן שהוא מרפא אותה באמצעות קרח, נורי מתחברת בטעות למוחו, מה שמעורר פיצוץ ומפחיד אותה בגל הלם.
בנומנור, מיריאל מחליטה לתמוך בשליחת משלחת לארץ התיכונה, וגלדריאל משכנעת את הלבראנד להצטרף אליה לאחר שסיפרה מחדש על הקרבות שלה נגד סאורון.
לפני שהם עוזבים, קמן מנסה להשמיד את ספינות המשלחת כדי לעזור לאביו פראזון לעלות לשלטון, אבל איסילדור מונע ממנו וזוכה למקום בצוות המשלחת.
בלינדון, גיל-גלאד מגלה לאלרונד את הידע שלו במיתריל ואת כוונתו להשתמש בו כדי להאריך את קיומם של האלפים.
אלרונד מודה בגילוי זה בפני דורין והם חוזרים לקהזד-דום כדי לנסות לשכנע את המלך דורין.
בארצות הדרום, מחצית מתושבי הכפר, בראשות ולדרג, עוזבים את אוסטירית' לקבל את הצעת הכניעה של אדאר ולהצטרף אליו; ולדרג מאמין שאדאר הוא סאורון.
באוסטירית', תיאו מראה את החרב השבורה לארונדיר, שמבין שהיא המפתח להפיכת ארצות הדרום לממלכת הרשע של סאורון.
הכפריים הנותרים במגדל השמירה של אוסטירית' מתכוננים לקרב נגד צבא האורקים המתקרב.
צבאו של אדאר מוצא את מגדל השמירה נטוש; ארונדיר הורס את המגדל, ממוטט אותו על צבא האורקים.
לאחר שנסוג לטירהרד, ארונדיר מסתיר את החרב השבורה ומצהיר על אהבתו לברונווין.
הקרב שלאחר מכן בטירהרד מתחיל היטב עבור תושבי הכפר אך הם מגלים שרבים מהאויבים הם כפריים בוגדים המחופשים לאורקים.
צבא האורקים הראשי תוקף אז והורג רבים ופוצע קשה את ברונווין.
כדי להציל את ברונווין, תיאו חושף בפני אדאר את מיקומה של החרב השבורה.
לאחר מסע מעבר לים, צבא נומנור מגיע לכפר ומביס את צבאו של אדאר.
אדאר נותן לוולדרג משימה לפני שהוא מנסה להימלט אבל הוא נתפס על ידי גלדריאל והלבראנד.
בחקירה, אדאר חושף את מוצאו כאחד מהמוריונדורים או האורוקים, אלפים שהושחתו על ידי מורגות' וטוען כי הרג את סאורון.
כשהלבראנד זוכה לשבח כמלך ארצות הדרום, תיאו מבין שהחרב השבורה שהם משחזרים מאדאר היא הטעיה.
ולדרג מחזיק את החרב האמיתית והוא נוטע אותה במנגנון שפותח סכר סמוך.
המים זורמים דרך מנהרות האורקים לכיוון אורודרוין ומתנגשים עם מאגמה, וכתוצאה מכך מתרחשת התפרצות פראטומגמטית וזרם פירוקלסטי שמעלה בלהבות את כל הסביבה ואת הכפר.
תושבי הכפר ששרדו וחיילי נומינור בורחים מטירהרד הבוער.
מיריאל איבדה את ראייתה ואיסילדור נעדר.
מיריאל מבטיחה לגלדריאל לספק תמיכה נומנורית.
גלדריאל מלווה את הלבראנד שנפצע למקום בו ניתן יהיה לספק לו מרפא בקרב האלפים.
במקום אחר, השיירה של נורי מגלה כי חורשת היעד שלהם נהרסה בהתפרצות אורודרוין.
נראה כי הניסיון של הזר לתקן עץ נכשל והוא עוזב.
למחרת, כל החורשה צומחת מחדש.
בזמן שבני הרפוט צוהלים, הם נתקלים בשלישייה מסתורית שמחפשת את הזר.
לאחר ניסיון כושל של נורי להטעות אותם, השלישייה שורפת את השיירות של בני הרפוט.
כשהם מבינים את הסכנה הם יוצאים לדרך כדי להזהיר את הזר.
בינתיים, בקהזד-דום, אלרונד מציע עסקה עבור המיתריל של הגמדאים, אבל המלך דורין השלישי מסרב, באומרו שעידן האלפים הסתיים.
כאשר אלרונד עוזב, הנסיך דורין עד ליכולתו של מיתריל לרפא את מחלת האלפים שפשטה בעלה שנשר מעץ האלפים.
הוא מחזיר את אלרונד ומתחיל לכרות את המתכת בעצמו.
בדיוק כשהוא פוגע בווריד מיתריל גדול, המלך דורין מגיע.
הוא מגרש את אלרונד, נוטל את תוארו של הנסיך דורין וחותם את מכרה המיתריל, מבלי להבין שבאלרוג התעורר.
שמן של ארצות הדרום ההרוסות נחשף כ"מורדור".
גלדריאל והלבראנד הפצוע מגיעים לממלכת האלפים ארגיון.
הלבראנד נותן לקלברימבור את הרעיון לזייף את המיתריל עם מתכות אחרות כדי לשפר את חוזקו.
גלדריאל חושדת בו ובודקת את השושלות המלכותיות של ארצות הדרום.
במזרח, הזר פוגש את השלישייה המסתורית, שמקבלת את פניו בתור "השר סאורון", אותו הם מתחייבים לשרת.
נורי ובני הרפוט אחרים מצליחים לגנוב את המטה הקסום של המנהיג במחיר חייו של מנהיגם, סדוק.
לאחר מכן, הזר משתמש במטה כדי לגרש את השלישייה לאפלה.
הם מבינים שהזר הוא לא סאורון, אלא אחד מהאיסטרי.
בארגיון, גלדריאל מעמתת את הלבראנד עם הגילוי שלה שהוא לא מלך ארצות הדרום והלבראנד מתגלה כסאורון.
היא מסרבת להצעתו להפוך למלכתו ולשלוט בארץ התיכונה.
סאורון גובר על גלדריאל ובורח למורדור.
גלדריאל, אלרונד וקלברימבור מחשלים את שלוש טבעות הכוח של האלפים.
אלנדיל ומיריאל חוזרים לנומנור כדי לגלות שהמלך טאר-פלנטיר מת.
הזר ונורי מחליטים לעזוב את חבורת בני הרפוט ולנסוע מזרחה.
לא בטוח באיזו דרך ללכת, הזר מייעץ שכאשר יש ספק, "תמיד יש ללכת אחר האף".
עם שחר העידן השני, אדון האופל סאורון נהרג לכאורה על ידי צבא של אורקים ומנהיגם, אדאר, אך רוחו מתקיימת ויוצרת גוף חדש במשך אלפי שנים.
כשהוא מאמץ את השם "הלבראנד", הוא עוזר לאלפים לייצר שלוש טבעות כוח לפני שזהותו מתגלה.
מלך האלפים גיל-גלאד מאמין שאין להם ברירה אלא להשתמש בטבעות נגד סאורון, בעוד שאלרונד מתנגד.
אלרונד בורח עם הטבעות ולוקח אותן לקירדן, האלף המבוגר והחכם ביותר ב, שמסכים לעזור עד שהוא רואה אותן ומאמין שהטבעות הן שלמות אמיתית.
קירדן, גלדריאל וגיל-גלאד לובשים אותם וכוחם של האלפים חוזר.
הזר - קוסם שמחזיר לעצמו את זיכרונותיו - ונורי הולכים לאיבוד בדרכם לארץ רוּן.
בעקבותיהם מגיעה חברתה של נורי, פופי, שמביאה מפות כדי לעזור להם למצוא את דרכם.
במורדור מביאים את "הלבארנד" לאדאר, והוא מגלה לו שסאורון חזר, והוא מציע ללכת לארגיון - ממלכת האלפים שבה חושלו הטבעות - בזמן שאדאר מגבש את צבאו לתקוף את סאורון.
ההתפרצות המתמשכת של הר האבדון שולחת אדוות סיסמיות ברחבי הארץ התיכונה, וגורמת לרעידת אדמה בממלכת הגמדים קהזד-דום שהורסת תשתיות וחלק גדול מהחקלאות.
למרות מאמצי אשתו דיסה, דורין הרביעי ואביו מלך הגמדאים דורין השלישי אינם ששים לסיים את הריב ביניהם.
הזר, נורי ופומפי ממשיכים במסעם.
הם מרגישים עייפים בגלל המחסור במזון ומים והזר מתמוטט במהרה מהתייבשות.
השניים מוצאות באר בקרבת מקום ושואבות מים מהבאר כדי להשתמש בו כדי להחיות את הזר.
תוך כדי כך הם מותקפים על ידי רעולי פנים, מהם התחמקו בהצלחה בעבר.
הזר מתעורר ומשתמש בקסם כדי להעלות סופת אבק שמרחיקה את הרוכבים.
אבל מכיוון שהוא לא מסוגל לשלוט בקסם, גם נורי ופופי נסחפים בשוגג בסערה.
כאשר הלבראנד מגיע לארגיון, קלברימבור מסרב לבקשותיו לפגוש אותו עקב הבטחתו לגאלדריאל, למרות זאת, הוא מאפשר לו להישאר.
בזמן ששליחי האלפים מגיל-גלאד, הנושאים את המסר לגבי זהותו של הלבראנד נהרגים בדרך.
הלבראנד בסופו של דבר מתקבל אצל קלברימבור ומספר לו על הצלחת טבעות האלפים.
הוא מעמיד פנים שהוא זהות חדשה, מתגלה כאנאטאר, שליח הוולאר ואדון המתנות.
בתור אנאטאר, סאורון מורה לקלברימבור ההמום לזייף טבעות חדשות כדי להציל את בני האדם והגמדאים.
גיל-גאלד חש את התעניינותו של סאורון בקלברימבור, ומשגר את אלרונד וגלאדריאל לארגיון.
דורין הרביעי ודיסה מקבלים מאוחר יותר הזמנה מקלברימבור להגיע לארגיון.
במורדור, אדאר ממשיך לבנות צבא נגד סאורון, וקורא לטרול הענק דמרוד לעזרה.
בינתיים, הסוס ברק נע בארצות הדרום ומחפש את איסילדור.
הוא מצליח להימלט מהאורקים בדרך ומוצא את איסילדור שנחשב מת.
השניים נלחמים נגד עדר של עכבישי ענק ומצליחים להימלט.
כשהוא רוכב ממורדור, הוא נקלע למארב של אישה צעירה בשם אסטריד, שדוקרת אותו.
היא מודיעה לו שהנומנורים הפליגו הביתה אבל יש לה מפה לפלארגיר, שם אומרים שכמה מתושבי הדרום מצאו מקלט.
הם נקלעים למארב של אנשי פרא, שמצליחים לקחת את ברק, לפני שהאלף ארונדיר מציל אותם.
עוד מתגלה כי אסטריד נושאת את חותמו של אדאר.
מאוחר יותר, מלווה בבנה של ברונווין תיאו, מצליח איסילדור להציל את סוסו.
בממלכת האי נומנור, לאחר מות המלך הקודם טאר-פאלנטיר, נראים קולות המתמרמרים נגד יורשת העצר המלכה מיריאל, שחשה אשמה במה שקרה לבני עמה בקרב האחרון.
אריאן רוצה להפיל את המלכה ולהעביר את המלוכה לבנו של אר-פארזון קמן.
פראזון, שמיריאל מחשיבה כלא נאמן, זועף ומתקיים עם קמן, אריאן ובלזגר.
אלנדיל, שעדיין מתאבל על אובדן חברו איסילדור, שומע אותם ומבהיר שעדיין נותרוה הרבה תמיכה למלכה.
אריאן רומזת שיש לה מידע שעלול להפוך את בני נומנור נגד המלכה ומתגלה שהיא גנבה את הפאלנטיר מחדרה של המלכה.
מאוחר יותר, כאשר טקס ההכתרה יוצא לדרך, מיריאל נושאת נאום נלהב כדי להרגיע את האנשים, אך אריאן משבשת את ההליכים בכך שהיא מגלה שהמלכה מסתמכת על מושא הקסם של האלפים, הפאלנטיר ולא על בני עמה.
אלנדיל מנסה לתפוס את הפאלנטיר אבל החפץ מונע ממנו לעשות זאת.
בתגרה שלאחר מכן, אחד מהנשרים האגדיים מופיע ופרזון משכנע את האנשים שהנשר כאן כדי לוודא שהוא זה שיוכתר כשליט נומנור הבא.
דורין ודיסה מגיעים לפגוש את קלברימבור בארגיון, שם הוא מספר להם על תוכניתו לייצר טבעות קסם חדשות עבור הגמדאים בתמורה לאספקה קבועה של מיתריל.
הוא מבטיח שהטבעות יכולות לרפא את קהזד-דום כפי שהן ריפאו את העץ הגדול של לינדון.
דורין סקפטי ומודיע לו שאביו צריך להיות זה שמקבל את ההחלטה.
סאורון בתחפושת כאנאטאר מנסה להאיץ בו, מה שמגביר את חשדו.
אף על פי כן, דיסה קוראת לו עקשן ומתעקשת שידבר עם אביו.
בקהזד-דום, דורין מתנצל בפני אביו והנסיך מודיע לאביו על הצעתו של קלברימבור ומוסיף שהוא לא סומך עליה.
בינתיים, סאורון מספר לקלברימבור שגיל-גלאד אסר על חישול טבעות נוספות, כיוון שהוא רואה שהגמדאים לא ראויים להם.
הוא מתמרן את קלברימבור לכתוב מכתב לגיל-גלאד, ולשקר שהוא סוגר את מפעל החישול.
מאוחר יותר, בסיוע סאורון, קלברימבור מחשל טבעות חדשות עבור הגמדאים.
הדיבוב העברי בוים על ידי נינה אמיר, והופק על ידי תומר קאופמן, ספיר רון ארגמן, דן שצברג, יולי שמואלוביץ', נועה בכר ואמי בכר באולפני וידאופילם אינטרנשיונל.
אולפני אמזון החלו להפיק את הסדרה בקיץ 2019, זאת לאחר מאבק ממושך על זכויות העיבוד מול נטפליקס שבסופו של דבר זכתה בו אמזון, כשרכשה את זכויות העיבוד וההפצה תמורת 250 מיליון דולר.
בספטמבר 2019 נודע שצילומי הסדרה ייערכו באוקלנד, ניו זילנד והחלו בפברואר 2020 עם צילום 2 הפרקים הראשונים.
עם זאת, בעקבות סגר שהוטל בעקבות התפרצות נגיף הקורונה בניו זילנד ההפקה נעצרה וחודשה ב-28 בספטמבר 2020 ובסופו של דבר הצילומים הושלמו בדצמבר 2020.
לדברי יוצרי הסדרה, "העונה הראשונה נפתחת ב: מי זו גלדריאל?
אנחנו עושים את אותו הדבר עם סאורון בעונה השנייה.
נמלא את כל החלקים החסרים.
סאורון יכול עכשיו להיות פשוט סאורון.
כמו טוני סופרנו או וולטר וייט.
הוא רשע, אבל רשע באופן מורכב.
הרגשנו שאם נעשה את זה בעונה הראשונה, הוא יאפיל על כל השאר.
אז העונה הראשונה היא כמו באטמן מתחיל, והאביר האפל הוא הסרט הבא, כשסאורון מתמרן בחוץ.
לעונה השנייה יש סיפור קנוני.
ייתכן בהחלט שיש צופים שיאמרו, 'זה הסיפור שקיווינו לקבל בעונה הראשונה!' בעונה השנייה, אנחנו נותנים להם את זה".
בחודש מרץ 2023 פורסם כי השחקנים קירן היינדס, רורי קיניר וטניה מודי לוהקו לעונה השנייה של הסדרה בתפקידים משניים.
הסדרה קיבלה ביקורות פושרות למדי, בפרט כאשר מדובר בסדרה היקרה ביותר בהיסטוריה בעלויות גבוהות פי כמה מסדרות בעלות מאפיינים דומים.
ב IMDb היא קיבלה ציון של כ-7.0 שנחשב לציון בינוני.
שר המדינה הוא תואר הניתן לפוליטיקאים או לפקידי ציבור במדינות מסוימות הפועלות בשיטת דמוקרטיה פרלמנטרית.
בחלק מהמדינות התפקיד של "שר המדינה" הוא שר זוטר.
במדינות אחרות התפקיד של "שר מדינה" הוא תפקיד בכיר יותר, כמו שר בממשלה.
ולעיתים מקביל לתפקידו של ראש הממשלה.
שר המדינה מחזיק בסמכויות הנובעות ממספר מקורות:
אחריות משרדית: השר עומד בראש משרד ממשלתי ואחראי על פעולותיו.
חקיקה מסמיכה: סמכויות המוענקות לשר על פי חוק.
סמכות שיורית: סמכויות הנתונות לרשות המבצעת בתחומים שאינם מוסדרים בחוק, כגון ענייני ביטחון וחוץ.
השר גם שותף להתוויית מדיניות הממשלה באמצעות השתתפותו בישיבות הממשלה, חברותו בוועדות שרים, וגישתו למידע ממשלתי1.
מידת השפעתו של שר על מדיניות הממשלה תלויה במספר גורמים:
חשיבות התיק: תפקידים כמו שר הביטחון, שר האוצר ושר החוץ נחשבים לבעלי השפעה רבה יותר.
קרבה לראש הממשלה: יחסים אישיים עם ראש הממשלה עשויים להגביר את ההשפעה.
מעמד פוליטי: מנהיגי מפלגות או מחנות פוליטיים עשויים להיות בעלי השפעה רבה יותר.
שר המדינה נושא באחריות אישית בפני המחוקק והציבור:
אחריות אישית: השר אחראי לכל פעולות משרדו, גם אם לא היה מעורב בהן ישירות.
אחריות קולקטיבית: השר מחויב לתמוך במדיניות הממשלה או להתפטר אם הוא מתנגד לה.
ישראל: שרים ממונים על משרדים ספציפיים ומשפיעים על מדיניות בתחומם.
עוצמתם תלויה במידה רבה במבנה הקואליציוני של הממשלה.
בריטניה: שרי המדינה (Ministers of State) הם בדרג השני אחרי השרים הבכירים (Secretaries of State) ומטפלים בתחומי מדיניות ספציפיים בתוך המשרדים.
גרמניה: השרים הפדרליים (Bundesminister) מנהלים משרדים פדרליים ומשתתפים בקבינט הפדרלי בראשות הקנצלר.
מידת ההשפעה של שרים לעומת ראש הממשלה או הנשיא משתנה בין מדינות ותלויה במבנה הממשל:
במערכת פרלמנטרית: ראש הממשלה בדרך כלל בעל השפעה רבה יותר, אך שרים בכירים עשויים להיות בעלי כוח משמעותי, במיוחד אם הם מנהיגי מפלגות קואליציוניות.
במערכת נשיאותית: הנשיא בדרך כלל בעל סמכות עליונה, אך שרים (או מזכירי ממשלה) עשויים להשפיע על מדיניות בתחומם.
במערכת חצי-נשיאותית: השפעת השרים עשויה להשתנות בהתאם ליחסי הכוחות בין הנשיא וראש הממשלה.
תפקיד שר המדינה הוא מרכזי בעיצוב וביצוע מדיניות ממשלתית, אך מידת השפעתו תלויה במגוון גורמים פוליטיים ומבניים.
שַׂר הַטַבָּעוֹת: מִלְחֶמֶת הַרוֹהִירִים () הוא סרט הנפשה בצורת אנימה שיצא בשנת 2024, המבוסס על מידע בספריו של טולקין.
183 שנה לפני אירועי טרילוגיית סרטי שר הטבעות, מלחמת הרוֹהִירִים מספרת את סיפורו של הֶלְם "יד-פטיש", מלך רוֹהָן האגדי שבנה את מצולת הֶלְם.
בריאן קוקס – הֶלְם "יד-פטיש", מלך רוֹהָן התשיעי.
גאיה ווייז – הרה, בתו של הֶלְם.
לוק פסקואלינו – וּוּלְף, בנו של פְרֵקָה ומנהיג בני דוּן.
מירנדה אוטו – אֵאוֹוִּין והדמות המספרת.
ביוני 2021, במהלך חגיגות 20 שנה ליציאת הסרט "שר הטבעות: אחוות הטבעת" (2001), הכריז אולפן הקולנוע New Line Cinema ביוני 2021 כי הם מפתחים סרט אנימה שעלילתו תתרחש שנים קודם, בשיתוף פעולה עם האחים וורנר הנפשה.
הסרט, ששמו "שר הטבעות: מלחמת הרוהירים", מתרחש 250 שנה לפני אירועי הטרילוגיה של סרטי שר הטבעות ומספר את סיפורו של הֶלְם יד-פטיש, אשר מופיע בנספחי "שר הטבעות" של טולקין.
הסרט מתרחש במצולת הֶלְם, שהופיעה ב"שר הטבעות: שני הצריחים" (2002).
קנג'י קמייאמה וג'וזף צ'ו נשכרו לביים ולהפיק את הסרט, בהתאמה, לאחר שעשו את אותו הדבר עבור האחים וורנר בסדרת האנימה "בלייד ראנר: לוטוס שחור", עם ג'פרי אדיס וויל מת'יוס שכתבו את התסריט.
הסרט מהווה חלק מטרילוגיית הסרטים, כאשר השותפה לכתיבת הטרילוגיה, פיליפה בויינס, ייעצה לגבי הסרט.
במאי הטרילוגיה, פיטר ג'קסון והתסריטאית פראן וולש, לא היו מעורבים בפרויקט.
עד פברואר 2022, התסריט נכתב על ידי פיבי גיטינס, בתו של בוינס, ובן זוגה לכתיבה ארטי פאפאג'ורג'יו, המבוסס על סיפור מאת אדיס ומתיוס.
ריצ'רד טיילור, המנהל הקריאטיבי של חברת האפקטים המיוחדים Wētā Workshop והמאייר ג'ון האו גם הצטרפו לצוות הקריאייטיב של הסרט לאחר ששניהם עבדו על טרילוגיית שר הטבעות.
ליהוק שחקנים החל ביוני 2021 והעבודה על הסרט בפועל החלה בפברואר 2022.
Sola Entertainment עבדה על עבודת ההנפשה, עם השראה מטרילוגיית שר הטבעות.
הסרט עלה לאקרנים ב-13 בדצמבר 2024, תחת הפצתם של אולפני האחים וורנר.
במקור, נמסר כי הסרט יעלה לאקרנים ב-12 באפריל 2024.
הדמות של הרה ככל הנראה מבוססת על ייגריט משיר של אש ושל קרח.
שר החוץ של קנדה הוא שר בממשלת קנדה העומד בראש משרד החוץ הקנדי והוא השר הראשי האחראי על יחסי החוץ של קנדה, אם כי שר הסחר הבינלאומי מוביל בנושאי הסחר.
בנוסף לענייני חוץ, השר גם מפקח על המרכז הבינלאומי לזכויות אדם ופיתוח דמוקרטי ועל המרכז הבינלאומי לחקר הפיתוח (IDRC).
מ-1909 עד 1993, התפקיד נקרא מזכיר המדינה לענייני חוץ.
שני מזכירי המדינה הראשונים לענייני חוץ, מ-1909 עד 1912, (צ'ארלס מרפי תחת סר וילפריד לורייה וויליאם ג'יימס רוש תחת סר רוברט בורדן) שימשו במקביל גם כמזכירי המדינה של קנדה.
שני התיקים הופרדו לצמיתות ב-1912, ותיק החוץ עבר להחזקת ראש ממשלת קנדה עד 1946.
שרי החוץ של קנדה מילאו לעיתים תפקידים בינלאומיים בולטים:
לסטר פירסון (ראש ממשלה לעתיד) פעל לסיום מלחמת סיני והקים את כוחות שמירת השלום של האומות המאוחדות וכתוצאה מכך קיבל את פרס נובל לשלום לשנת 1957.
ג'ו קלארק (ראש ממשלה לשעבר) הוביל את ההתנגדות לשיטת האפרטהייד של דרום אפריקה בתוך חבר העמים הבריטי, נגד דעתה הראשונית של ממשלת בריטניה בראשות מרגרט תאצ'ר.
לויד אקסוורתי עזר להפיץ את אמנת אוטווה, שאסרה על מוקשים נגד אדם, לרוב מדינות העולם.
התיק יכול להוות אבן דרך אחרונה לפני תפקיד במשרד ראש הממשלה, כמו במקרה של פירסון (ושל קודמו, לואי סן-לורן).
עד שנת 1946, היה נהוג שהתפקיד היה מאויש על ידי ראש הממשלה המכהן.
ג'ון דיפנבייקר החזיק בתיק פעמיים במהלך כהונתו.
לסטר פירסון הוא השר היחיד שהיה דיפלומט לפני מינויו.
ב-1927, פירסון נכנס לשירות החוץ הקנדי והתמנה לתפקיד שגריר קנדה בארצות הברית בו כיהן מ-1944 עד 1946.
ב-1974, החל פול מרטין את תפקידו כנציב העליון הקנדי בבריטניה לאחר פרישתו מפוליטיקה פעילה.
מאז 2012, לאחר תבוסתו בבחירות 2011, לורנס קנון כיהן כשגריר קנדה בצרפת, בעוד סטפן דיון מונה לשגריר קנדה באיחוד האירופי ובגרמניה מיד לאחר שעזב את הקבינט ב-2017. בניגוד לפירסון, לאף אחד מהם לא היה רקע קודם בתפקידים דיפלומטים.
נכון ל-2019, השכר השנתי של שר החוץ הקנדי הוא 269,800 דולר קנדי.
שר הטבעות: המצוד אחר גולום הוא סרט פנטזיה אמריקאי בבימויו של אנדי סירקיס על פי תסריט מאת פראן וולש, פיליפה בוינס, פיבי גיטינס וארטי פאפאג'ורג'יו שנכתב על בסיס הרומן "שר הטבעות" מאת ג'.
הסרט, שמופק על ידי "ניו ליין סינמה", משמש כהרחבה לטרילוגיות סרטי "שר הטבעות" ו"ההוביט" של המפיק פיטר ג'קסון.
בנוסף לבימוי הסרט, עתיד סירקיס לשוב לגילום דמותו של גולום.
הסרט עתיד לעלות לאקרנים בשנת 2027 בהפצת אולפני "האחים וורנר".
אנדי סירקיס – גולום, יצור עלוב דמוי-הוביט שמוחו הורעל על ידי הטבעת האחת.
סרקיס עתיד לגלם את הדמות באמצעות לכידת תנועה, בדומה למה שעשה בהפקת שתי הטרילוגיות הקודמות.
בפברואר 2023, הודיע מנכ"ל "האחים וורנר-דיסקברי", דייוויד זאסלב על חתימת הסכם החדש בין החברה לחברת "Embracer Group's Middle-earth Enterprises" – אשר החזיקו בזכויות העיבוד הקולנועיות של טרילוגיית הרומנים "שר הטבעות" ו"ההוביט" מאת ג'.
עסקה זו נחתמה לאחר שאולפני "האחים וורנר" ו"ניו ליין סינמה" הפיקו בשיתוף פעולה שתי טרילוגיות סרטים, "שר הטבעות" (2001–2003) ו"ההוביט" (2012–2014), המבוססות על יצירותיו של טולקין, וסרט ההנפשה "שר הטבעות: מלחמת הרוהירים" (2024).
סרטים אלו היו נפרדים מסדרת הטלוויזיה "שר הטבעות: טבעות הכוח", שפותחה והופקה עבור שירות הזרמת המדיה "פריים וידאו" על ידי אולפני אמזון באמצעות הסכם אחר שנחתם בינם לבין משפחתו של טולקין.
פיטר ג'קסון, הבמאי והתסריטאי-שותף של שתי הטרילוגיות, ושותפיו לכתיבה, פראן וולש ופיליפה בוינס, הצהירו כי "האחים וורנר" ו-"Embrace" שמרו עליהם מעורים לגבי פרטי העסקה החדשה, וכי הם מעוניינים בכך לאור התסכול שלהם מכך שלא היו מעורבים בהפקת "טבעות הכוח".
בוינס העירה בנוסף כי העבודה על "מלחמת הרוהירים" הציתה מחדש את התשוקה של הקבוצה לעולמה של הארץ התיכונה והוכיחה את הפוטנציאל לסיפורים נוספים שיסופרו על סמך הנספחים שכתב טולקין כהשלמה עבור "שר הטבעות".
ההסכם עם "Embracer" נערך על ידי מנכ"לי "האחים וורנר", מייקל דה לוקה ופמלה אבדי, שביקרו את ג'קסון בביתו שבניו זילנד במטרה לשקם את מערכת היחסים של האולפנים עמו.
מקורבים לתעשייה אמרו כי "האחים וורנר" היו מעוניינים להרחיק סרטים עתידיים מ"טבעות הכוח" ולהמשיך לספר סיפורים המתרחשים בתקופת העידן השלישי של טולקין, תוך הימנעות מתקופת העידן השני הנחקרת בסדרה.
במרץ 2023, נשאל אנדי סירקיס, שגילם את דמותו של גולום באמצעות טכניקת לכידת תנועה בשתי הטרילוגיות הסרטים, אם יהיה מעוניין לשוב לגלם את הדמות בסרטים עתידיים.
סירקס הצהיר שאכן יסכים לשוב לגילום הדמות אם גם ג'קסון, וולש ובוינס ישובו להפקת הסרט.
וולש ובוינס כתבו את התסריט בשיתוף פעולה עם תסריטאי "מלחמת הרוהירים", פיבי גיטינס – בתה של בוינס – וארטי פאפאג'ורג'יו, ועל ההפקה בפועל הופקדו קן קמינס, סירקיס וג'ונתן קוונדיש.
סירקיס ציין כי הסרט החדש יופק בשיתוף פעולה עם החברות "Wētā Workshop", "Wētā FX" ויוצרים אחרים שעבדו על שתי טרילוגיות הסרטים בניו זילנד, ובהמשך אושר כי צילומי הסרט יתקיימו בוולינגטון; אישור שהיווה הקלה עבור עובדים מקומיים מתעשיית הקולנוע לאחר שהפקת "טבעות הכוח" הועברה מניו זילנד.
סירקיס אף הצהיר כי השיפורים בטכנולוגיית לכידת התנועה ש-"Wētā FX" ביצעה עבור הזיכיונות "כוכב הקופים" ו"אווטאר", וכי הפקת הסרט נמצאת בשלב מוקדם מדי בתהליך הכתיבה מכדי שיוכל לאשר אם שחקנים אחרים ישובו לגלם את דמויותיהם מהסרטים הקודמים.
בהתבסס על שם הסרט, עלילת הסרט החדש צפויה לעבד את הנספחים העוסקים בדמויותיהם של גנדלף וארגורן בעודם צדים את גולום במהלך אירועי "שר הטבעות: אחוות הטבעת" (2001).
שמו של הסרט, "שר הטבעות: המצוד אחר גולום", דומה לשמו של סרט מעריצים שצולם בשנת 2009 והתבסס על הנספח "האדון" של טולקין מתוך "שר הטבעות".
יום לאחר ההכרזה על הפקת הסרט החדש, סרט מעריצים זה הוסר זמנית משרתי "יוטיוב" עקב תביעת זכויות יוצרים מטעם "האחים וורנר".
בתגובה הצהירו האולפנים כי תביעה זו הוגשה בטעות.
שיבת המלך (ידוע גם בשם שיבת המלך: סיפורם של ההוביטים) הוא סרט טלוויזיה אמריקאי-יפני מונפש מסוגת פנטזיה מוזיקלית משנת 1980. הסרט הוא עיבוד לחלק מרומן הפנטזיה האפית של ג'.
טולקין משנת 1955 – שר הטבעות.
הסרט לוקח את שמו משיבת המלך, החלק השלישי והאחרון של הספר והוא המשך לסרט "ההוביט" משנת 1977.
גם המבקרים וגם המעריצים העניקו ל"שיבת המלך" ביקורות פושרת.
הסרט מתחיל כשגנדלף מספר את סיפור מציאת הטבעת האחת.
לאחר מכן, במסיבת יום ההולדת ה-129 של בילבו בגינס בריוונדל, אחיינו פרודו מסביר מדוע חסרה לו אצבע ביד, ואדם מגונדור שר בלדה המספרת את סיפור המסע להשמיד את הטבעת האחת ולהביס את שר האופל סאורון.
במורדור, חברו ובן לווייתו של פרודו, סמוויז גמג'י, נושא את הטבעת במקום פרודו, כשהוא יוצא לחלץ אותו ממבצר האורקים קירית אונגול.
במהלך מסעו, סם מתפתה לתבוע לעצמו את הטבעת, אך בסופו של דבר מתנגד לפיתוי; הוא מציל את פרודו, ושני ההוביטים יוצאים להר האבדון כדי להשמיד את הטבעת.
בינתיים, הקוסם גנדלף וההוביט פרגרין טוק מגיעים למינס טירית כדי להזהיר את דנתור, עוצר גונדור, על המלחמה הקרבה – אך מגלים כי דנתור השתגע וכי בכוונתו להתאבד.
פרודו וסמוויז ממשיכים לכיוון הר האבדון ומותקפים על ידי גולום, היצור שממנו לקח בילבו את הטבעת עשרות שנים קודם לכן.
פרודו מביס את גולום, והולך אל "סדק האבדון".
סם מתכנן להרוג את גולום, אך לבסוך מרחם עליו ומאפשר לו לברוח.
במקביל, בארץ השכנה לגונדור, רוהן, נלחמים בכוחותיו של סאורון בקרב שדות הפלנור, ומלכהּ של רוהן, תאודן, נהרג על ידי המלך המכשף של אנגמר.
אחייניתו של תיאודן, אאווין, שהתחפשה לגבר כדי להשתתף בקרב, הורגת את המלך המכשף בעזרת ההוביט מריאדוק ברנדיבאק, ומביסה לבינתיים את כוחותיו של סאורון.
הכוחות הללו מתאספים חזרה עם הגעתו של הצי השחור (תגבורת מכוחותיו של סאורון) המגיע ממערב – המחזה של הגעת הצי השחור הוא שהעביר את דנתור על דעתו והביא אותו לנסות להתאבד.
מסתבר כי אראגורן, יורש העצר של גונדור, השתלט על כוחות הצי השחור, והוא מתעמת עם כוחותיו של סאורון ומתכונן למלחמה.
בהר האבדון, פרודו נכנע לכוחה של הטבעת, לובש אותה, והופך לבלתי נראה.
סם מוצא את גולום ופרודו נלחמים על הטבעת, ולבסוף גולום נושך את האצבע של פרודו במטרה לקחת את האצבע ואת הטבעת ממנה.
גולום מצליח בכך ובתוך שמחתו על ההצלחה – הוא נופל לתוך הלבה שבהר האבדון ואיתו הטבעת.
סם ופרודו נחלצים מהר האבדון המתפרץ בעזרת נשרי ענק.
כמה חודשים לאחר מכן, אראגורן מוכתר למלך גונדור.
פרודו מלווה את בילבו, גנדלף ואלרונד בעזיבתם את הארץ התיכונה.
הוא נותן את הספר האדום של מחוז המערב (שבו כתובים זיכרונותיו של בילבו) לסם, ומבטיח לו שמחכים לו חיים טובים.
גנדלף מבטיח להם שההוביטים ימשיכו להתקיים ושהעידן של בני האדם, שמתחיל עם עזיבת העלפים את הארץ התיכונה, שייך גם להם.
הסרט נגמר בעזיבתו של פרודו את הנמלים האפורים.
אורסון בין – בילבו, פרודו
פול פריס – אלרונד, אורקים, האורוק-האי
דון מסיק – פיו של סאורון, תאודן, אנשי המערב
ג'ון סטפנסון – המלך המכשף של אנגמר, שומר בגונדור
גלן יארברו – אדם מגונדור
לאחר שידור סרט הטלוויזיה "ההוביט" ברשת NBC ב-1977, הפיתוח וההפקה החלו על "שיבת המלך" באותו הסטודיו.
שם הסרט ההתחלתי היה "פרודו, ההוביט השני".
צוות המדבבים המקורי חזר לדבב את הדמויות שהופיעו גם בסרט זה, והצטרפו אליו מדבבים חדשים.
יציאת הסרט לאור הייתה נתונה בספק לאחר שנתגלעה מחלוקת בעניין זכויות השידור של הסרט.
המחזיקים בזכויות של טולקין תבעו את חברת ההפקה של הסרט, אך לבסוף המחלוקת הוסדרה והסרט יצא לאור כמתוכנן.
הסרט נחשב לעיתים קרובות בטעות כסרט המשך לסרט שר הטבעות של רלף בקשי משנת 1978, אך הוא הופק בנפרד לחלוטין מסרט זה ולעולם לא היה אמור להוות לו המשך.
הסרט זכה לביקורות מעורבות ממבקרים בשנים האחרונות.
צ'ארלס קסידי נתן לסרט ציון 3 מתוך 5, ושיבח את היותו מורכב ואפל יותר מסרטים אחרים שמהווים עיבוד לסיפורי טולקין.
אחרים ביקרו בחריפות את הפסקול של הסרט שלא התכתב, לדבריהם, עם השירה של טולקין.
באתר Rotten Tomatoes קיבל הסרט ציון 5.9 מתוך 10.
הבמאי ארתור רנקין ג'וניור הסכים שהסרט לא טוב במיוחד; הוא דיבר על כך שמצד אחד לא ניתן לסטות מהנרטיב של הספרים, מחשש שהמעריצים יכעסו על כך, ומצד שני הוא היה צריך לכלול חומר רב בסרט של שעתיים – דבר שמחייב שינויים והשמטות בסיפור.
כשנשאל על ההחלטה ליצור סרט אחד שמאגד את כל "שר הטבעות", ארתור הצהיר כי הוא מתחרט על כך שלא החליטו ליצור טרילוגיית סרטים.
שר הכוחות המזוינים הוא תוארו של האדם העומד בראש משרד הכוחות המזוינים של צרפת, משרד ממשלתי המפקד על הכוחות המזוינים של צרפת.
שר הכוחות מזוינים, החבר במועצת השרים של ממשלת צרפת, ממונה לתפקידו בידי נשיא צרפת בהמלצתו של ראש הממשלה.
תפקיד זה נחשב לאחד התפקידים הבכירים בממשלת צרפת, ובדרך כלל תפקיד מפתח מועצת השרים.
שר הכוחות המזוינים הוא מייצג את כוחות הצבא בפני האספה הלאומית.
לשר הכוחות המזוינים כפוף ראש מטה הכוחות המזוינים המשמש כמפקד הצבא דה פקטו.
המשרה נוצרה במתכונתה הנוכחית ב-21 בנובמבר 1945 עם הקמת הרפובליקה החמישית.
שם המשרה עבר מספר שינויים בשמו במהלך השנים.
בשנת 1947 היה השר תחת השם "שר הכוחות המזוינים" (Ministre des Forces armées).
בשנת 1948 שונה שמו ל-"שר ההגנה הלאומית" (Ministre de la Défense nationale), וב-1958 הוחזר לשם "שר הכוחות המזוינים".
לאחר מכן, ב-1969, השם חזר ל-"שר ההגנה הלאומית", וב-1973 שוב שונה ל-"שר הכוחות המזוינים".
בשנת 1974 שונה השם ל-"שר ההגנה" (Ministre de la Défense), וב-2017 הוחזר השם "שר הכוחות המזוינים".
החל מ-2024, שם התפקיד הוא "שר הכוחות המזוינים וחיילים משוחררים" (Ministre des Armées et des Anciens combattants).
חוקת הרפובליקה החמישית מסדירה את ארגון הסמכויות בענייני הגנה ומגדירה את תפקידיו של שר הכוחות המזוינים.
לפי החוקה, השר מיישם את מדיניות ההגנה עליה הוא, יחד עם ראש הממשלה, ושניהם אחראים בפני הפרלמנט.
בסמכותו של השר להפעיל את הכוחות המזוינים, המחלקות והשירותים:
ארגון בניין הכוח של הכוחות המזוינים, כמו גם מחלקות ושירותי המשרד
מוביל משא ומתן בינלאומי הנוגע לביטחון הלאומי.
שר הטבעות הוא משחק קופסה שיתופי המבוסס על ספר הפנטזיה האפית "שר הטבעות" מאת ג'.ר.ר.
המשחק עוצב ותוכנן על ידי ואויר על ידי .
המשחק יצא לאור לראשונה בשנת 2000 על ידי "Kosmos" בגרמניה, "מכשפי החוף" בארצות הברית, ו"האחים פארקר" בממלכה המאוחדת.
במשחק, כל שחקן משחק הוֹבִּיט, ויחד השחקנים צריכים להשמיד את הטבעת האחת.
המשחק זכה בפרס בקטגוריית "המשחק המיוחד" של פרס משחק השנה.
גרסה נוספת ומוגהת פורסמה על ידי "Fantasy Flight Games".
המשחק מורכב מסדרה של תרחישים התואמים להרפתקאות האחווה בספר.
השחקנים חושפים אריחים ומשתמשים בקלפים בכדי להתקדם, בנוסף, השחקנים משתמשים בסמנים כדי למנוע את התקדמותם לעבר אדון האופל סָאוּרוֹן.
בעת הצורך, ניתן אף להשתמש בסמנים בשביל להזעיק את עזרתו של גַנְדָלְף, או להשתמש בטבעת האחת כדי להאיץ את התקדמות ההוביטים במחיר התקדמות אל עבר סאורון.
על הלוח הראשי ישנם שלושה מיקומים: מעון בַּג, רִיבֶנְדֶל, ולוֹרִיֵן.
המשחק מתחיל במעון באג וכל שחקן שולף קלף עם דמות ההוֹבִּיט שהשחקן ישחק במהלך המשחק, לכל אחד מהם יש יכולת מיוחדת משלו.
כל שחקן מקבל קלפים המאפשרים לו לבצע פעולות שונות: מסע, הסתרה, חברות או לחימה.
בתחילת המשחק הוֹבִּיט אחד מוגדר כ-"נושא הטבעת", אך לאחר כל תרחיש תואר נושא הטבעת יכול לעבור להוֹבִּיט אחר.
השחקנים עוברים דרך מיקומים רבים מהספרים במהלך מהשחק כמו: רִיבֶנְדֶל, לוֹרִיֵן, מוֹרְיָה, מצולת הֶלְם, מאורת שִׁילוֹבּ ומוֹרְדוֹר; כל זאת תוך ניסיון להתרחק מסָאוּרוֹן.
שחקנים יוצאים מהמשחק אם הם נמצאים באותו שטח בו נמצא סָאוּרוֹן או בשטחים שמאחוריו על הלוח הראשי.
המשחק מסתיים בניצחון כאשר האחווה מגיעה להר האבדון ומשמידה את הטבעת, ובהפסד כאשר נושא הטבעת מוצא מהמשחק, או כאשר האחווה מגיעה להר האבדון, אך כל השחקנים הוצאו מהמשחק לפני שהטבעת מושמדת.
במשחק, על שחקנים לעבוד יחדיו על מנת לנצח.
אמנם שחקנים צריכים לחשוב על אסטרטגיה בכדי לנצח, אך עדיין מעורב במשחק מזל.
ידע על עלילת שר הטבעות אינו נחוץ בכדי לשחק, אך עשוי לעזור במצבים מסוימים מאוד.
הרחבת "Friends & Foes" ("אויבים וידידים") שיצאה בשנת 2001 הציגה תרחישים נוספים עבור בְּרִי ואַיסֶנְגַרְד.
כמו כן חפיסת קלפים בה 30 אויבים (כגון צַלְמֵי הַתִּלִים ווַּרְגִים), ואפשרה לשחקנים לשחק את הפסען, סָרוּמָן או עכבישי יַעַראֹפֶל.
הרחבת "סָאוּרוֹן" שיצאה בשנת 2002, נותנת לשחקן אחד לבחור בתפקידו של סָאוּרוֹן ולשחק נגד שאר השחקנים.
הרחבה נוספת בשם "Battlefields" ("שדות-קרב") שיצאה בשנת 2007 הוסיפה עוד שישה לוחות אופציונליים, ואת שאר חברי האחווה כדמויות.
ב-2001, המשחק שוחרר גם בגרסת ה-"מהדורה מוגבלת", שהוגבלה ל-750 עותקים.
הסט כלל קופסה חתומה על ידי מעצב המשחק קניזיה והמאייר הוואי, כמו גם ציור מיוחד שצויר ונחתם על ידי הוואי.
המהדורה המוגבלת כללה מיניאטורות פיוטר של ההוביטים ואת הטבעת האחת עשויה מ-22 קראט זהב.
ב-2020, "מהדורת יום השנה" שוחררה לרגל יום השנה ה-20 למשחק.
מהדורה זו שואבת מהאלמנטים של הגרסה המקורית, אך המיניאטורות, הסמנים והקוביות שונו קמעה, ועוצבו מחדש.
המשחק זכה בקטגוריית "המשחק המיוחד" של פרס משחק השנה לשנת 2001, ובקטגוריית "אסטרטגיה משפחתית" קיבל מקום של כבוד ב-"מגזין משחקים" לשנת 2002.
נכון ל-2025, דירוג המשחק באתר המשחקים BoardGameGeek הוא 6.7/10.
שר המלחמה (Lord of War) הוא סרט קולנוע אמריקאי שנכתב ובוים על ידי אנדרו ניקול, בכיכובו של ניקולס קייג' שמגלם סוחר נשק לא חוקי על רקע מלחמות האזרחים באפריקה.
הסרט יצא בארצות הברית ב-16 בספטמבר 2005 וזכה לביקורות מעורבות.
אתר Rotten Tomatoes העניק לסרט דירוג של 61%.
יורי אורלוב הוא בן למשפחת מהגרים אוקראינית שחיה בניו יורק ומתפרנסת ממסעדה קטנה שבבעלותה.
בעקבות התנקשות של המאפיה האוקראינית במסעדה של הוריו מבין יורי שבני אדם צריכים נשק כמו שהם צריכים אוכל והוא מחליט לספק את הצורך הזה.
הוא מתחיל לסחור בנשק ומצרף אליו גם את אחיו ויטלי בטענה שהוא אינו יכול לסמוך על אף אחד אחר.
בעקבות אחת מעסקאות בה נאלץ יורי לקבל חבילות של קוקאין כתשלום עבור הנשק, הופך ויטלי למכור לסמים.
זמן קצר לאחר מכן יורי מתחתן עם דוגמנית בשם אווה פונטיין ולזוג נולד בן.
ב-1991, בעקבות התפרקות ברית המועצות ובזכות קשריו המשפחתיים באוקראינה עסקיו מתרחבים והוא הופך לאחד מסוחרי הנשק הגדולים תוך שהוא מתעלם מהחלטות אמברגו שהטיל האו"ם על מכירת נשק באזורי מלחמה שונים בעולם.
יום אחד מגלה אווה את עיסוקיו האמיתיים של בעלה ומשכנעת אותו להפסיקם, אך לאחר זמן קצר מגיע לביתו אחד מלקוחותיו הוותיקים, אנדרו בפטיסט, השליט האכזרי של ליבריה, עם בנו, שכבר הפך ל'ידיד' של יורי, ומפתה אותו למכור לו נשק תמורת סכומי כסף גדולים במיוחד.
יורי נוסע לאפריקה בעצמו יחד עם אחיו ויטלי.
במהלך ביצוע העסקה נרצחים בסמוך אליהם אישה וילדיה, וויטלי מנסה לשכנע את יורי לעצור את מכירת הנשק.
בעקבות סירובו של יורי, ויטלי מפוצץ חצי מהמשלוח באמצעות רימון יד והורג את בנו של בפטיסט שעמד בדרכו.
בניסיון למנוע ממנו לפוצץ גם את שאר המשלוח הוא נורה ונהרג בידי חייליו של בפטיסט.
בינתיים מגלה אווה שיורי נסע לאפריקה והיא מחליטה לעזוב אותו.
בחזרתו לארצות הברית נעצר יורי על ידי סוכן האינטרפול ג'ק וולנטיין שניסה לתפוס אותו לאורך כל הסרט, אך הוא משחרר אותו בעקבות הוראות מהממונים עליו שמעוניינים להשתמש ביורי להפצת נשק במקרים בהם ממשלות רשמיות לא יכולות להיות מעורבות.
ניקולס קייג' – יורי אורלוב, סוחר הנשק
אית'ן הוק – ג'ק וולנטיין, סוכן האינטרפול
ג'ארד לטו – ויטלי אורלוב, אחיו של יורי
איימון ווקר – אנדרו בפטיסט, שליט ליבריה
ברידג'ט מוינאהן – אווה פונטיין, אשתו של יורי
איאן הולם – סימיון וייס, סוחר נשק
דונלד סאת'רלנד – קולונל אוליבר סטון (קול בלבד)
פרטי העלילה והדמויות הסרט מבוססים בחלקם על דמויות ומקרים אמיתיים.
דמותו של יורי אורלוב מבוססת על סוחר נשק רוסי בשם ויקטור בוט שנעצר ב-2008. דמות הרודן האפריקני מבוססת בחלקה על דמותו של צ'ארלס טיילור ששלט בליבריה בין השנים 1997-2003. דמותו של קולונל אוליבר סטון רומזת כנראה לאוליבר נורת' שהיה מעורב בפרשת איראן-קונטראס.
הסרט שזכה להמלצת ארגון זכויות האדם אמנסטי אינטרנשיונל מתאר את הבעייתיות המוסרית של סחר הנשק הבינלאומי המהווה על פי יוצרי הסרט את הגורם המרכזי למעשי זוועה ברחבי העולם.
באחת הסצנות אומר סוכן האינטרפול לסוחר הנשק: "נכון, התפקידים היוקרתיים בסוכנות הם אלה שרודפים אחרי מפיצי הנשק הגרעיני, אבל לטבח העם האמיתי אחראים הרובים שלך".
דמותו של סוחר הנשק מוצגת כדמות צינית המוכנה למכור נשק לכל הרוצה בכך ובלבד שישלם.
בתחילת הסרט הוא מתאר את עיסוקו במילים: "ישנם 550 מיליון רובים בעולם, זאת אומרת נשק אחד לכל 12 אנשים.
השאלה היא: איך נחמש את ה-11 הנותרים".
בסוף הסרט נמתחת ביקורת על הממסד השלטוני של החברות במועצת הביטחון של האו"ם בשל מעורבותן בסחר העולמי בנשק.
שר הפנים של רוסיה הוא ראש המשרד לענייני פנים, גוף העוסק בענייני ביטחון פנים, הגנה על הסדר הציבורי ואכיפת החוק ברוסיה ועל ביטחונם של אזרחי הפדרציה הרוסית.
שר הפנים הרוסי הוא ראש המשטרה הרוסית ומהווה במקביל הן כשר ממשלתי לענייני פנים והן כמפכ"ל ומפקד המשטרה הרוסית.
תפקיד השר נוצר בעקבות הרפורמה הממשלתית של קיסר רוסיה אלכסנדר הראשון מספטמבר 1802 עם הקמת משרד הפנים ולאחריו משרד המשטרה של האימפריה הרוסית.
סמכויות המשרד כוללות תפקידים ולהם זיקה לביטחון לאומי ולאכיפת חוק.
שר הפנים אחראי על ענייניה הפנימיים של רוסיה, על ענייני הגירה ואזרחות, ענייני השיטור אך לא כולל את ענייני הביטחון הלאומי (אלה חלק מתפקידי פס"ב והמשמר הלאומי של רוסיה).
בעבר שר הפנים היה גם השר האחראי על שירותי בתי הסוהר; ברם, ב-2004 תפקידים אלה הועברו לאחריות משרד המשפטים ושירות בתי הסוהר הפדרלי שאך זה הוקם.
החל מ־21 במאי 2012 מכהן ולדימיר קולוקולצב בתפקיד שר הפנים לאחר שמונה לתפקיד על ידי נשיא רוסיה ולדימיר פוטין בהמלצת ראש הממשלה דמיטרי מדבדב.
קודם לכן כיהן קולוקולצב כמפקד משטרת מוסקבה בשנים 2009 - 2012.
שר המשפטים של רוסיה (ברוסית Министр юстиции Российской Федерации) הוא השר הממשלתי האחראי על משרד המשפטים של רוסיה האחראי על ענייני חוק ומשפט, התביעה הכללית, שירות ההוצאה לפועל הפדרלי ושירות בתי הסוהר הפדרלי .
משרת שר המשפטים נוצרה על ידי אלכסנדר הראשון, קיסר רוסיה בספטמבר 1802, אך קדמה לה תפקיד הגנרל פרוקורור משנת 1722 שכיהן במקביל גם כראש משרד המשפטים מספטמבר 1802 כשחובותיו במקור היו לפקח על מערכת המשפט באמצעות הסנאט הרוסי.
המשרה נוסדה בצו קיסרי של פיוטר הגדול ב-12 בינואר 1722 ומלכתחילה נועד הגנרל פרוקורור להיות ראש לשכת הסנאט והאחראי לוודא את יישום החלטות הסנאט וניהולו התקין.
כך היה המצב עד לפרוץ מהפכת פברואר בשנת 1917.
בשנת 1936 תפקיד התובע הכללי של ברית המועצות הופרד מתפקידו של שר המשפטים וקומיסר המשפטים העממי מונה כשר ממשלתי האחראי לענייני משפט.
מצב שנמשך לאורך כל התקופה הסובייטית גם לאחר שינוי שם המשרה מקומיסר המשפטים העממי לשר המשפטים.
בשנת 1991 מונה שר המשפטים של הפדרציה הרוסית, אך עדיין נותר תפקיד זה נפרד מתפקיד התובע הכללי.
שר המשפטים אחראי למתן שירות לציבור בתחום המשפט בהתאם למדיניות הממשלה ותוך הגנה על שלטון החוק.
בתחומי אחריותו מצויים כל מערכות בתי המשפט ובתי הדין ומשרדי ההוצאה לפועל.
שר המשפטים איננו מתערב בתיקים ספציפיים, אולם יש בידו לקבוע הנחיות הנוגעות למדיניות כללית של התביעה והפרקליטות, ולהחלטות התובע הכללי.
שרי המשפטים של ממשלת המעבר
שם תקופת כהונהאלכסנדר קרנסקי15 במרץ – 18 במאי 1917פאבל פרברזב18 במאי – 19 ביולי 1917איוואן יפרמוב23 ביולי – 6 באוגוסט 1917אלכסנדר זארודני7 באוגוסט – 15 בספטמבר 1917אלכסנדר דמיאנוב16 בספטמבר – 8 באוקטובר 1917פאבל מליאנטוביץ'8 באוקטובר – 25 באוקטובר 1917
שרי המשפטים של התנועה הלבנה
שם תקופת כהונהסרגיי סטארניקביץ'18 בנובמבר 1918 – 2 במאי 1919גאורגי טלברג2 במאי – 29 בנובמבר 1919אלכסנדר מורוזוב29 בנובמבר 1919 – 4 בינואר 1920
קומיסרי המשפטים העממיים של ברית המועצות
שרי המשפטים של ברית המועצות
יושבי ראש ועדת המשפטים של ברית המועצות
שר הקבינט הוא שר במשרד הקבינט של ממשלת הממלכה המאוחדת.
השר מופקד על ניהול עבודתו ומדיניותו של משרד הקבינט, ועוסק בעיקר בתיאום בין־משרדי, פיקוח על עבודת השירות הציבורי ותמיכה בפעילות ראש הממשלה.
זהו השר השלישי בהיררכיה של משרד הקבינט, לאחר ראש הממשלה וצ'נסלור של דוכסות לנקסטר.
השר משתתף בדיוני הקבינט, אך אינו נחשב עוד לחבר מלא בו.
האופוזיציה ממנה מקביל פוליטי בתפקיד שר צללים לענייני משרד הקבינט (Shadow Minister for the Cabinet Office).
לשר הקבינט תחומי אחריות הבאות:
פיקוח על כלל מדיניות משרד הקבינט ומינוייו.
פיקוח על פעולות תקופת המעבר ויחסי הממלכה המאוחדת עם האיחוד האירופי לעתיד.
הסדרת היחסים עם הממשלות המקומיות של סקוטלנד, ויילס וצפון אירלנד, והן במאמץ לחיזוק האיחוד.
הובלת תהליכי טרנספורמציה וייעול בין־ממשלתיים ובמגזר הציבורי.
פיקוח על עבודת הממשלה בתחום ענייני ותיקים (veterans).
פיקוח על אחריות משרד הקבינט בתחום הביטחון הלאומי והחוסן (resilience), לרבות המזכירות למצבי חירום (Civil Contingencies Secretariat) והתמודדות עם מגפת הקורונה.
סיוע בתיאום התגובה הממשלתית הבין־משרדית.
שָׁר פְּלָנִינָה (בעברית: הר שר; בסרבית: Шар Планина, Šar Planina, באלבנית: Malet e Sharrit) הוא רכס הרים בין הגבול הדרומי של סרביה (בחלקה של קוסובו) לחלק הצפוני של מקדוניה.
אורך הרכס כ-80 קילומטר ורוחבו בין 10–20 ק"מ.
טיטוב ורב (2,747 מטר, הפסגה הגבוהה ברכס)
שר מתרחב גם להר קורבּ בדרום־מזרח ועובר דרך צפון־מערב אלבניה.
הצמחייה ברכס כוללת יבולים עד לגובה 1,000 מטר מעל פני הים, יערות עד גובה 1,700 מטרים, וכן שדות מרעה המשתרעים על כ- 550 קילומטרים רבועים.
שר פלנינה הוא הרכס היחיד באירופה שמשתרע על שטח גדול של שדות מרעה.
באזור יושבות קהילות רועים הידועות בכלבי הרועים הגדולים האופייניים להן, הנקראים רועה שר-פלניני, אשר דמותם אף הוטבעה על המטבע המקדוני.
הפארק הלאומי שר פלנינה שייך לאוטונומיה קוסובו ומשתרע על 380 ק"מ רבועים בחלק הצפוני של ההר שר.
גאוות הפארק היא עץ האורן המקדוני שנמצא במקום, וכן אורן הלבן והוורד האלפי.
הפארק הלאומי שר פלנינה משופע בנחלים ובנחלים זורמים קטנים המשתרעים למספר רשויות מקומיות כמו אורושבץ, סובה רקה, קצ'ניק ו-פריזרן ו-יגונובצה, טרצה, טטובו וגוטיבר.
שֵראג (בנורווגית: Kjerag) הוא הר במערב נורווגיה המתנשא לגובה 1,110 מטרים מעל גובה פני הים וצופה ל.
על ההר קיים סלע עגול ענק בשם אשר תקוע בבקע צר בהר בגובה 1,000 מטרים הישר מעל פיורד ליס.
מטיילים רבים אשר מגיעים למקום בוחרים לעמוד על הסלע לצורך צילום תמונה, אף על פי כן מטיילים רבים לא עולים על הסלע מתוך חשש לחייהם.
שראג הפך ליעד תיירותי פופולרי למדי במשך השנים האחרונות.
תיירים רבים בוחרים ללכת לשם משום שצוק כס המטיף הפך להיות מתויר מדי, חלק באים כדי להצטלם על השראגבולטן.
כמו כן הצוק הפך ליעד תיירותי מבוקש במיוחד עבור קופצי בסיס וחובבי צניחה חופשית כאשר תיירים רבים מגיעים מרחבי העולם במיוחד לשם כך אל ההר.
הר שראג הוא גם יעד פופולרי למטפסי הרים.
דרכים תלולות מובילות לפסגתו והן מומלצות למיטיבי לכת.
הדרך היחידה בה ניתן להגיע אל הצוק כרוכה בהליכה רגלית ממגרש החניה של כשעתיים עד שלוש לכל כיוון.
מגרש החנייה ממוקם כשעת נסיעה מהעיר סטוונגר כאשר ההגעה כרוכה גם בשייט במעבורת.
שר לויד היא זמרת וכותבת שירים בריטית.
התפרסמה לאחר השתתפותה בעונה השביעית של תחרות הכישרונות האקס פקטור שם סיימה במקום הרביעי.
זמן קצר לאחר התוכנית הוחתמה בחברת ההקלטות סייקו מיוזיק.
לויד גדלה במלבורן שבאוסטרליה במשפחה ממוצא צועני ויש לה שלושה אחים ואחיות: סופי, ג'וש ורוזי.
בתיכון למדה במגמת אמנויות הבמה.
במרץ 2012 התארסה לויד לקרייג מונק, בן זוגה בשנה האחרונה.
לויד נבחנה לאקס פקטור עוד לפני העונה השביעית אך לא עברה לשלבים הבאים.
בעונה השביעית היא נבחנה עם שיר של הזמרת קרי הילסון.
לאחר מכן ביצעה את השיר "Viva la Vida" של להקת קולדפליי ואת השיר "Cooler than Me" של הזמר מייק פוזנר.
במהלך העונה ביצעה לויד ביצועים לשירים כדוגמת: Empire State of Mind, Imagine ו-Walk This Way.
בחצי הגמר ביצעה את השירים Nothin' on You ו-Love the Way You Lie והגיעה לתחתית.
למרות זאת היא הגיעה לגמר הגדול בו ביצעה דואט עם will.i.am שסימפל את השירים ו-I Gotta Feeling.
לבסוף הודחה לויד במקום הרביעי כאשר לא זכתה למספיק קולות.
לאחר התוכנית הוחתמה על חוזה עם חברת סייקו מיוזיק.